Oʻzbekiston Respublikasi Milliy gvardiyasi boʻlinmalariga kontrakt boʻyicha harbiy xizmatga nomzodlarni tanlash va qabul qilish tartibi toʻgʻrisidagi nizomni tasdiqlash haqida
(order, 2020-01-13)

Oʻzbekiston Respublikasining “Umumiy harbiy majburiyat va harbiy xizmat toʻgʻrisida”gi Qonuni hamda Oʻzbekiston Respublikasi Prezidentining 2006-yil 14-yanvardagi PQ-257-son “Oʻzbekiston Respublikasi fuqarolari tomonidan harbiy xizmatni oʻtash tartibi toʻgʻrisidagi nizomni tasdiqlash haqida”gi qaroriga muvofiq, Oʻzbekiston Respublikasi Milliy gvardiyasi boʻlinmalariga kontrakt boʻyicha harbiy xizmatga nomzodlarni tanlash va qabul qilish tartibini belgilash maqsadida buyuraman: 1. Oʻzbekiston Respublikasi Milliy gvardiyasi boʻlinmalariga kontrakt boʻyicha harbiy xizmatga nomzodlarni tanlash va qabul qilish tartibi toʻgʻrisidagi nizom ilovaga muvofiq tasdiqlansin. 2. Mazkur buyruq rasmiy eʼlon qilingan kundan eʼtiboran kuchga kiradi. Mazkur Nizom Oʻzbekiston Respublikasining “Umumiy harbiy majburiyat va harbiy xizmat toʻgʻrisida”gi Qonuni hamda Oʻzbekiston Respublikasi Prezidentining 2006-yil 14-yanvardagi PQ-257-son “Oʻzbekiston Respublikasi fuqarolari tomonidan harbiy xizmatni oʻtash tartibi toʻgʻrisidagi nizomni tasdiqlash haqida”gi qaroriga muvofiq Oʻzbekiston Respublikasi Milliy gvardiyasi (bundan buyon matnda Milliy gvardiya deb yuritiladi) boʻlinmalariga fuqarolar va muddatli harbiy xizmatchilar orasidan kontrakt boʻyicha harbiy xizmatga nomzodlarni tanlash va harbiy xizmatga qabul qilish tartibini belgilaydi. 1. Milliy gvardiya boʻlinmalariga kontrakt boʻyicha harbiy xizmatga qabul qilish tanlov asosida amalga oshiriladi. Tanlovda ishtirok etish istagi boʻlgan fuqarolar qoida tariqasida doimiy yashash joylari boʻyicha Milliy gvardiya boʻlinmalariga murojaat etishlari lozim. 2. Tanlovda quyidagi Oʻzbekiston Respublikasi fuqarolari ishtirok etishlari mumkin: Oʻzbekiston Respublikasi Qurolli Kuchlari safida muddatli harbiy xizmatni oʻtagan (oʻtayotgan) va safarbarlik chaqiruvi rezervida harbiy xizmatni oʻtagan shaxslar; oliy taʼlim muassasalarida harbiy tayyorgarlikdan oʻtgan shaxslar; muqaddam oddiy askarlar, serjantlar va ofitsyerlar tarkibidagi lavozimlarda kontrakt boʻyicha harbiy xizmatni oʻtagan shaxslar. 3. Tanlov quyidagi bosqichlarda amalga oshiriladi: yakka tartibda suhbat; harbiy-professional tanlash; tibbiy koʻrik. 4. Milliy gvardiya boʻlinmalariga kontrakt boʻyicha harbiy xizmatga qabul qilishda nomzod boʻyining balandligi quyidagi maxsus antropometrik parametrlarga javob berishi talab etiladi: Faxriy qorovul va boshqa barcha boʻlinmalarga — 185 santimetrdan past boʻlmasligi; Otliq askarlar eskadroniga — 175 santimetrdan past boʻlmasligi. 5. Mazkur Nizomning 4-bandida belgilangan maxsus talablarga javob bermaydigan ilmiy daraja yoki ilmiy unvonga ega boʻlgan fuqarolar, tor ixtisoslik boʻyicha mutaxassislar, shuningdek sportning alohida turlari boʻyicha respublika yoki xalqaro musobaqalarda yuksak natijalarga erishgan sportchilar hamda sport ustalari istisno tariqasida Milliy gvardiya boʻlinmalariga kontrakt boʻyicha harbiy xizmatga qabul qilinishiga ruxsat etiladi. 6. Oliy taʼlim muassasalarida harbiy tayyorgarlikdan oʻtgan ayol jinsidagi nomzodlarning boʻyi 165 santimetrdan past boʻlmasligi lozim. 7. Nomzodlar bilan yakka tartibda suhbat oʻtkazishni taʼminlash maqsadida Milliy gvardiya boʻlinmalarida tegishli boʻlinma boshligʻi yoki komandirining buyrugʻi bilan Yakka tartibda suhbat oʻtkazish komissiyasi tashkil etiladi. 8. Yakka tartibdagi suhbat oʻtkazish komissiyasi tarkibi Milliy gvardiya boʻlinmasi boshligʻi yoki komandiri, uning oʻrinbosarlari hamda boʻlinma harbiy xizmatchilari orasidan shakllantiriladi. Milliy gvardiya boʻlinmasi boshligʻi yoki komandiri Yakka tartibdagi suhbat oʻtkazish komissiyasi raisi hisoblanadi. 9. Yakka tartibdagi suhbat oʻtkazish komissiyasi kotibi nomzod haqidagi maʼlumotlarni mazkur Nizomning 1-ilovasiga muvofiq shakldagi Nomzodlarni roʻyxatga olish jurnaliga qayd etadi hamda nomzodning yakka tartibdagi suhbatga kirishini taʼminlaydi. 10. Yakka tartibdagi suhbat oʻtkazish komissiyasining tegishli aʼzosi tomonidan nomzod mazkur Nizomning 4-bandida nazarda tutilgan talabga javob berishini aniqlash maqsadida uning boʻyi oʻlchanadi. Nomzodning boʻyi Milliy gvardiyaning tegishli boʻlinmasi uchun belgilangan talabga javob bermagan hollarda Yakka tartibdagi suhbat oʻtkazish komissiyasining qaroriga asosan nomzod tanlovning keyingi bosqichlarida ishtirok etishi rad etiladi (mazkur Nizomning 5-bandida nazarda tutilgan nomzodlar bundan mustasno). 11. Mazkur Nizomning 4-bandida nazarda tutilgan talabga javob bergan nomzodga mazkur Nizom talablari, harbiy xizmatchining huquq va majburiyatlari, harbiy xizmatni oʻtash bilan bogʻliq shartlar va imtiyozlar tushuntiriladi va nomzodning yakka tartibdagi suhbatni davom ettirish istagi bor yoki yoʻqligi aniqlanadi. 12. Nomzod yakka tartibdagi suhbatni davom ettirish istagini bildirganda, u bilan mazkur Nizomning 2-ilovasiga muvofiq Yakka tartibda suhbat oʻtkazish metodikasi va baholash mezonlari asosida suhbat oʻtkaziladi. 13. Yakka tartibdagi suhbat natijalari boʻyicha Yakka tartibdagi suhbat oʻtkazish komissiyasi aʼzolari tomonidan nomzodni tanlovning keyingi bosqichlariga qoʻyish yoki qoʻymaslik toʻgʻrisida qaror qabul qilinadi. Yakka tartibdagi suhbat oʻtkazish komissiyasining qarori shu vaqtning oʻzida Yakka tartibdagi suhbat oʻtkazish komissiyasi kotibi tomonidan toʻldiriladigan mazkur Nizomning 3-ilovasiga muvofiq shakldagi Suhbat varaqasiga tegishli yozuv kiritiladi. 14. Nomzod suhbat yakunida Suhbat varaqasi bilan imzo qoʻyish orqali tanishtiriladi. Bunda, Suhbat varaqasida koʻrsatilgan qaror yuzasidan nomzodning eʼtirozlari boʻlsa, nomzod shu vaqtning oʻzida ushbu Suhbat varaqasida eʼtirozlarini bayon etishi lozim. Nomzod Yakka tartibdagi suhbat oʻtkazilayotgan xonani tark etgandan keyin Suhbat varaqasiga yozuvlar kiritishga yoʻl qoʻyilmaydi. 15. Harbiy-professional tanlash tadbirlari quyidagi bosqichlarda amalga oshiriladi: umumjismoniy tayyorgarlik darajasini aniqlash; individual-psixologik oʻrganish. 16. Harbiy-professional tanlash tadbirlari Milliy gvardiya qoʻmondonining buyrugʻi bilan tashkil etiladigan Harbiy-professional tanlash tadbirlarini oʻtkazish boʻyicha doimiy komissiya (bundan buyon matnda Doimiy komissiya deb yuritiladi) tomonidan amalga oshiriladi. 17. Doimiy komissiya tarkibi Milliy gvardiya markaziy devonining tegishli boʻlinmalari harbiy xizmatchilari orasidan shakllantiriladi. Doimiy komissiya tarkibiga kelishuv asosida vazirlik va idoralarning mutaxassislari kiritilishi mumkin. Milliy gvardiya qoʻmondonining kadrlar, harbiy-vatanparvarlik, maʼnaviy-axloqiy tarbiya va yoshlar bilan ishlash boʻyicha oʻrinbosari — Doimiy komissiya raisi hisoblanadi. 18. Harbiy-professional tanlash tadbirlari mavjud boʻsh lavozimlardan kelib chiqqan holda oʻtkaziladi. 19. Doimiy komissiya raisi tomonidan Harbiy-professional tanlash tadbirlarini oʻtkazish boʻyicha reja-jadval tasdiqlanadi. Reja-jadvalda umumjismoniy tayyorgarlik darajasini aniqlash va individual-psixologik oʻrganish tadbirlari oʻtkaziladigan kuni, vaqti va joyi koʻrsatiladi. 20. Doimiy komissiya kotibi Doimiy komissiya raisi tomonidan tasdiqlangan reja-jadvalga muvofiq nomzodlarni Harbiy-professional tanlash tadbirlari oʻtkaziladigan kuni, vaqti va joyi haqida u oʻtkazilishidan kamida 3 kun oldin xabardor qiladi. 21. Harbiy-professional tanlash yakuni boʻyicha mazkur Nizomning 4-ilovasiga muvofiq bayonnoma rasmiylashtirilib, Komissiya raisi va aʼzolari tomonidan imzolanadi. Harbiy-professional tanlashdan oʻta olmagan nomzodlar tanlovning keyingi bosqichiga qoʻyilmaydi. 22. Nomzodlarning jismoniy tayyorgarlik darajasini aniqlash boʻyicha sinov mazkur Nizomning 5-ilovasiga muvofiq Umumjismoniy tayyorgarlik darajasini aniqlash tadbirini oʻtkazish metodikasi va baholash mezonlari asosida amalga oshiriladi. 23. Umumjismoniy tayyorgarlik darajasini aniqlash mashqlarini bajarish boshlanishidan oldin nomzodlarga Doimiy komissiyasi aʼzolari tomonidan mashqlarni bajarishga qoʻyiladigan talablar, mashqlarni bajarish tartibi hamda baholash mezonlari tushuntiriladi. 24. Nomzodlar umumjismoniy tayyorgarlik mashqlarini bajarishda sport kiyimida boʻlishlari tavsiya etiladi. 25. Nomzodlar tomonidan bajarilishi lozim boʻlgan umumjismoniy tayyorgarlik mashqlari va ularni bajarishga qoʻyiladigan talablar oʻgʻil bolalar va qiz bolalar uchun alohida belgilanadi. 26. Umumjismoniy tayyorgarlik mashqlarini bajargan nomzodlar shu vaqtning oʻzida Doimiy komissiya aʼzolari tomonidan mazkur Nizomning 5-ilovasiga muvofiq Umumjismoniy tayyorgarlik darajasini aniqlash tadbirini oʻtkazish metodikasi va baholash mezonlari asosida baholanadi. 27. Umumjismoniy tayyorgarlik darajasini aniqlash tadbirlari natijalari shu kunning oʻzida nomzodlar eʼtiboriga yetkaziladi. 28. Umumjismoniy tayyorgarlik darajasini aniqlash tadbirlari natijalari boʻyicha shu kunning oʻzida mazkur Nizomning 6-ilovasiga muvofiq shaklda qaydnoma rasmiylashtiriladi. 29. Qaydnoma Doimiy komissiyaning umumjismoniy tayyorgarlik darajasini aniqlash boʻyicha sinovda ishtirok etgan aʼzolari tomonidan imzolanadi hamda shu kunning oʻzida Doimiy komissiya kotibiga topshiriladi. 30. Umumjismoniy tayyorgarlik darajasini aniqlash boʻyicha sinovda qoniqarsiz deb baholangan nomzod, harbiy-professional tanlashning keyingi bosqichiga qoʻyilmaydi. Nomzod, umumjismoniy tayyorgarlik darajasini aniqlash mashqlarini u baholangan kundan boshlab 1 yil davomida 3 marotaba qayta topshirishi mumkin, biroq sinov boʻlib oʻtgan kunning oʻzida qayta topshirishga yoʻl qoʻyilmaydi. 31. Individual-psixologik oʻrganish test shaklida amalga oshiriladi. 32. Test savollari Doimiy komissiya raisi tomonidan tasdiqlanadi. 33. Test savollari va ularning javoblari qabul komissiyasi kotibida saqlanadi va u ularning oshkor qilinmasligi uchun masʼul hisoblanadi. 34. Test sinovlari mazkur Nizomning 7-ilovasiga muvofiq Psixologik test sinovlarini qabul qilish metodikasi va baholash mezonlari asosida oʻtkaziladi. 35. Test sinovlarini 2 oydan keyin qayta topshirishga ruxsat beriladi. Bunda 1 yil davomida qayta topshirishlar soni 2 marotabadan oshmasligi lozim. 36. Test sinovlarining natijalari boʻyicha 10 kun ichida Doimiy komissiya aʼzolari tomonidan mazkur Nizomning 8-ilovasiga muvofiq shaklda qaydnoma rasmiylashtiriladi. 37. Qaydnoma test sinovlarida ishtirok etgan Doimiy komissiya aʼzolari tomonidan imzolanadi hamda shu kunning oʻzida Doimiy komissiyaning masʼul kotibiga topshiriladi. 38. Nomzodlarning aniqlangan bahosi asosida uning kontrakt boʻyicha harbiy xizmatga qoʻyiladigan talablarga mos kelishi yoki kelmasligi toʻgʻrisida Komissiya tomonidan xulosa chiqariladi. 39. Komissiya tomonidan nomzod “kontrakt boʻyicha harbiy xizmat talablariga noloyiq” deb topilganda kadr organi xodimi bayonnomadan koʻchirma olgandan soʻng, nomzodga rad etilganligi toʻgʻrisida maʼlum qiladi. 40. Nomzodlarning kontrakt boʻyicha harbiy xizmatga yaroqlilik darajasini aniqlash yuzasidan ular tibbiy koʻrikdan oʻtkaziladi. Nomzodlarga tibbiy koʻrikdan oʻtish uchun yoʻllanmalar Milliy gvardiya boʻlinmalari tibbiyot xizmatlari tomonidan beriladi. 41. Tibbiy koʻrik Oʻzbekiston Respublikasi Vazirlar Mahkamasining 2003-yil 21-fevraldagi 95-son qarori bilan tasdiqlangan Tinch va harbiy davrda Oʻzbekiston Respublikasi Qurolli Kuchlarida tibbiy koʻrikdan oʻtish toʻgʻrisidagi nizomga muvofiq amalga oshiriladi. 42. Sogʻligʻining holatiga koʻra Milliy gvardiya safida kontrakt boʻyicha harbiy xizmatni oʻtashga yaroqsiz deb topilgan nomzodlar Milliy gvardiya boʻlinmalariga kontrakt boʻyicha harbiy xizmatga qabul qilinmaydi. 43. Tanlovdan muvaffaqiyatli oʻtgan nomzodga Milliy gvardiya boʻlinmalari kadrlar organi tomonidan shaxsiy hujjatlar yigʻma jildi rasmiylashtiriladi. 44. Nomzodning yigʻma jildini rasmiylashtirish jarayonida nomzod tomonidan taqdim etilgan maʼlumotlar yolgʻon maʼlumot ekanligi aniqlangan hollarda nomzod Milliy gvardiya boʻlinmalariga kontrakt boʻyicha harbiy xizmatga qabul qilinmaydi. 45. Mazkur Nizom talablarining buzilishida aybdor boʻlgan shaxslar qonun hujjatlarida belgilangan tartibda javobgar boʻladi. T/r Sana F.I.O. Tugʻilgan yili va kuni Maʼlumoti va mutaxassisligi Yashash manzili va telefon raqami Yakka tartibdagi suhbat natijasi 1. 2. 3. ... 1. Nomzod yakka tartibdagi suhbatga kirishi uchun Yakka tartibdagi suhbat oʻtkazish komissiyasiga ogʻzaki shaklda murojaat qiladi. Bunda nomzod oʻzining fuqarolik pasporti yoki harbiy guvohnomasi hamda maʼlumoti toʻgʻrisidagi hujjatlarning nusxasini Yakka tartibdagi suhbat oʻtkazish komissiya kotibiga taqdim etadi. 2. Yakka tartibdagi suhbat oʻtkazish komissiyasi aʼzolari yakka tartibdagi yakuniy suhbatga kirgan har bir nomzodga uning maʼlumotidan kelib chiqqan holda 5 ta savol beradi. 3. Har bir nomzodga savollarga javob berish uchun 10 daqiqagacha vaqt beriladi. 4. Belgilangan vaqt tugagandan keyin, shuningdek savollarga belgilangan vaqtdan oldin javob bergan nomzod xonani tark etadi. 5. Nomzodning savollarga bergan javobiga qarab Yakka tartibdagi suhbat oʻtkazish komissiyasi nomzodni umumiy baholaydi. 6. Nomzod Yakka tartibdagi suhbat komissiyasi tomonidan berilgan savollarning kamida 3 tasiga toʻliq javob bergan deb topilganda “Nomzodlar roʻyxatiga kiritilsin va harbiy-kasbiy tanlovga taqdim etilsin” tarzida qaror qabul qilinadi. 7. Nomzod Yakka tartibdagi suhbat komissiyasi tomonidan berilgan savollarning 3 tasiga toʻliq javob bermadi deb topilganda “Kelgusida oʻrganish rad etilsin” tarzida qaror qabul qilinadi. T/r Nomzodning F.I.O. Tugʻilgan kuni, oyi, yili va joyi Harbiy-professional tanlash natijalari Komissiya qarori umumjismoniy tayyorgarlik darajasi psixologik test sinovi 1. 2. 3. ... Komissiya raisi: __________________ ________________________ (imzo) (F.I.O.) Komissiya raisi oʻrinbosari: __________________ ________________________ (imzo) (F.I.O.) Komissiya aʼzolari: __________________ ________________________ (imzo) (F.I.O.) ___________________ ________________________ (imzo) (F.I.O.) ___________________ ________________________ (imzo) (F.I.O.) Komissiya kotibi: ___________________ ________________________ (imzo) (F.I.O.) 1. Nomzodlarning umumjismoniy tayyorgarligi darajasini baholash ularning mazkur Metodikada nazarda tutilgan mashqlarni bajarishlarini tekshirish orqali amalga oshiriladi. 2. Umumjismoniy tayyorgarlik mashqlarini bajarish boshlanishidan oldin nomzodlarga Doimiy komissiya aʼzolari tomonidan mashqlarni bajarishga qoʻyiladigan talablar, mezonlar hamda mashqlarni bajarish tartibi tushuntiriladi. 3. Nomzodlar tomonidan bajarilishi lozim boʻlgan umumjismoniy tayyorgarlik mashqlari va ularni bajarishga qoʻyiladigan talablar erkak va ayol jinsidagi nomzodlar uchun alohida belgilanadi. 4. Umumjismoniy tayyorgarlik mashqlarini bajarishda nomzodlar quyidagi yosh guruhlariga boʻlinadi: 1-guruh: 30 yoshgacha boʻlganlar; 2-guruh: 30 yoshdan — 35 yoshgacha boʻlganlar; 3-guruh: 35 yoshdan — 40 yoshgacha boʻlganlar. 5. Quyidagilar erkak jinsidagi nomzodlar tomonidan bajarilishi lozim boʻlgan umumjismoniy tayyorgarlik mashqlari hisoblanadi: toʻsinda (turnikda) tortilish; 100 metrga yugurish; 3000 metrga yugurish. 6. Quyidagilar ayol jinsidagi nomzodlar tomonidan bajarilishi lozim boʻlgan umumjismoniy tayyorgarlik mashqlari hisoblanadi: kuch ishlatish mashqlari kompleksi; 100 metrga yugurish; 1000 metrga yugurish. 7. Umumjismoniy tayyorgarlik mashqlarini bajarish oraligʻida nomzodlarga dam olish uchun kamida 20 daqiqa vaqt beriladi. 8. Umumjismoniy tayyorgarlik mashqlarini uzrsiz sabablarga koʻra bajarmagan, shuningdek mashqlarni bajarishda “qoniqarsiz” baho bilan baholangan nomzodlarga qayta topshirishga ruxsat berilmaydi. 9. Quyidagilar toʻsinda (turnikda) tortilish mashqiga qoʻyiladigan talablar hisoblanadi: bosh barmoq poya ichkarisidan ushlanadi, tana biroz rostlanadi, tizza boʻgʻimi toʻgʻirlanadi, oyoq uchlari choʻziladi, tovonlar birlashtiriladi; iyak toʻsin (turnik) poyasidan oʻtgunga qadar qoʻllar bukiladi; harakat toʻliq amalga oshirilishi bilan dastlabki holatga qaytiladi (osilish holati 2 soniyagacha davom etishi mumkin). Ushbu mashqni bajarishda oyoqlarni bukish va kerish, tanani harakatsiz holatda egish hamda oyoqlar bilan siltanma harakatlar qilish taqiqlanadi. 10. 100 metrga yugurish mashqi yuqori yoki quyi startdan amalga oshiriladi hamda stadionning yugurish yoʻlakchasida yoki qattiq qoplamli tekis joylarda oʻtkaziladi. 11. 3000 va 1000 metrga yugurish mashqlari stadionning yugurish yoʻlakchalari yoki tekis joylarda, umumiy yoki alohida start berilgan holda oʻtkaziladi. Start va marra chiziqlari bir joyda belgilanishi mumkin. 12. Nomzod tomonidan kuch ishlatish mashqlari kompleksini bajarishda 1 daqiqa ichida 2 ta mashq uzluksiz bajariladi. Har bir mashqni bajarish uchun 30 soniyadan vaqt ajratiladi. Birinchi mashqni bajarish uchun ajratilgan 30 soniya vaqt tugaganligi eʼlon qilinganda, nomzod darhol ikkinchi mashqni bajarishga kirishadi. Quyidagilar birinchi mashqni bajarishga qoʻyiladigan talablar hisoblanadi: chalqancha yotiladi; qoʻllar belda, tizzalar bukilmagan holda oyoqlar toʻpiq qismidan boshqa odam yordamida ushlanadi; dastlabki holatdan gavda oldinga koʻtarilib, qoʻllar oyoq uchiga tekkandan soʻng, dastlabki holatga qaytiladi. Ushbu mashqni bajarish vaqtida tizzalarni bukish va sherik tomonidan oyoqlarni qoʻyib yuborish taqiqlanadi. Quyidagilar ikkinchi mashqni bajarishga qoʻyiladigan talablar hisoblanadi: tayanib yotiladi, qoʻllar yelka kengligida tizzalar bukilmagan holatda boʻladi; qoʻllar bukilib yoziladi (bunda bel hamda yelka qismlari birgalikda va tekis tushib chiqishi shart); qoʻllar bukilib tana yerga nisbatan parallel holatga keltirilgandan soʻng, dastlabki holatga qaytiladi. Ushbu mashqni bajarish vaqtida qoʻllar chala bukilib yozilishi, bel va yelkalar har xil tushib chiqishi, tizzalarning yerga tegishi taqiqlanadi. 13. Nomzodning umumjismoniy tayyorgarlik darajasini yakuniy baholash quyidagicha amalga oshiriladi: “aʼlo” — uchta mashqdan “aʼlo” baholangan yoki bitta mashqdan “aʼlo” qolgan mashqlardan “yaxshi” baholangan boʻlsa; “yaxshi” — agar baholarning yarmi va undan koʻp qismi “yaxshi” bahodan past boʻlmay, qolgan qismi “qoniqarli” boʻlsa; “qoniqarli” — agar baholarning yarmi va undan koʻp qismi “qoniqarli” boʻlib, qoniqarsiz baho boʻlmasa; “qoniqarsiz” — agar baholardan biri va undan koʻp qismi qoniqarsiz boʻlsa yoki nomzod, umumjismoniy tayyorgarlik mashqlarning bittasini bajarishdan voz kechgan boʻlsa. Nomzodlarning umumjismoniy tayyorgarlik darajasini baholash mazkur Metodikaning ilovasiga muvofiq amalga oshiriladi. 14. Qaydnoma nomzodning umumjismoniy tayyorgarlik darajasini baholashda ishtirok etgan Komissiya aʼzolari tomonidan imzolanadi hamda shu kunning oʻzida Komissiya kotibiga topshiriladi. Qaydnoma imzolangan kunning oʻzida umumjismoniy tayyorgarlik darajasini baholash natijalari nomzodlarga eʼlon qilinadi. 15. Umumjismoniy tayyorgarlik darajasini baholashda mashqlarning biridan “qoniqarsiz” baholangan nomzod, qolgan umumjismoniy tayyorgarlik mashqlariga qoʻyilmaydi. 16. Nomzodlar umumjismoniy tayyorgarlik mashqlarini bir yil davomida uch marotabagacha qayta topshirishlari mumkin. 17. Umumjismoniy tayyorgarlikdan muvaffaqiyatli oʻtgan nomzodlarning koʻrsatkichlari bir yil davomida saqlanadi. 1. Erkak jinsidagi nomzodlar uchun: T/r Mashqning nomi Oʻlchov birligi Yosh guruhi Baholash uchun koʻrsatkichlar aʼlo yaxshi qoniqarli 1. 100 metrga yugurish sek. 1 14,0 14,4 15,2 2 14,2 14,6 15,4 3 14,8 15,4 16,0 2. 3 kilometrga yugurish daq. sek. 1 12,40 13,00 13,35 2 13,00 13,20 14,00 3 14,20 14,50 15,30 3. Turnikda tortilish marta 1 14 12 10 2 13 11 9 3 10 8 6 2. Ayol jinsidagi nomzodlar uchun: T/r Mashqning nomi Oʻlchov birligi Yosh guruhi Baholash uchun koʻrsatkichlar aʼlo yaxshi qoniqarli 1. 100 metrga yugurish sek. 1 16,8 17,4 18,0 2 17,4 18,0 18,6 3 18,0 18,6 19,2 2. 1 kilometrga yugurish daq. sek. 1 4,25 4,40 5,00 2 4,35 4,50 5,20 3 4,50 5,05 5,40 3. Kompleks kuch ishlatish mashqlari marta 1 32 29 26 2 30 27 24 3 28 25 22 Nomzodlarning umumjismoniy tayyorgarlik darajasi natijalari boʻyicha QAYDNOMA 20__ yil “____” _________________ Erkak jinsidagi nomzodlar uchun T/r Nomzodlarning F.I.O. Mashqlarning nomi va baholash Umumiy baholash toʻsinda (turnikda) tortilish 100 metrga yugurish 3000 metrga yugurish natija baho natija baho natija baho 1. 2. 3. ... Ayol jinsidagi nomzodlar uchun T/r Nomzodlarning F.I.O. Mashqlarning nomi va baholash Umumiy baholash Kompleks kuch ishlatish mashqlari 100 metrga yugurish 3000 metrga yugurish natija baho natija baho natija baho 1. 2. 3. ... Komissiya raisi: __________________ ________________________ (imzo) (F.I.O.) Komissiya raisi oʻrinbosari: __________________ ________________________ (imzo) (F.I.O.) Komissiya aʼzolari: __________________ ________________________ (imzo) (F.I.O.) ___________________ ________________________ (imzo) (F.I.O.) ___________________ ________________________ (imzo) (F.I.O.) Komissiya kotibi: ___________________ ________________________ (imzo) (F.I.O.) 1. Nomzodlar maxsus xonaga oʻzining shaxsini tasdiqlovchi hujjatini koʻrsatgan holda kiritiladi. 2. Test sinovlari oʻtkazilayotgan xonaga jadval, kitob, uyali telefon, kompyuter, telekommunikatsiya vositalari va shpargalkalar olib kirish taqiqlanadi. 3. Test sinovlarini oʻtkazishni boshlashdan avval Doimiy komissiya aʼzolari nomzodlarga test sinovlarini oʻtkazish tartibini tushuntirishi shart. 4. Nomzod beriladigan savollarga javoblarni belgilash hamda vazifalarni bajarish orqali test sinovlaridan oʻtadi. 5. Nomzodga beriladigan psixologik test savollari oldindan tayyorlangan varaqlarda 6 ta vazifa beriladi. Nomzodga berilgan vazifalarni bajarish uchun 120 daqiqa vaqt beriladi. 6. Test savolida mashqning oʻziga xosligidan kelib chiqib 2 tadan 5 tagacha javob varianti berilishi mumkin. Nomzodlar test savollariga javob variantlarini belgilashda javoblar varaqasidagi variantlardan faqat bitta toʻgʻri javobni belgilashi lozim. 7. Test sinovlarini topshirish vaqtida nomzodning xonadan chiqishi taqiqlanadi, nomzodning sogʻligʻi yomonlashgan holatlar bundan mustasno. 8. Test sinovlarini oʻtkazish vaqtida test sinovlari oʻtkazilayotgan xonada nomzodlar hamda Doimiy komissiya aʼzolaridan tashqari boshqa shaxslarning boʻlishi taqiqlanadi. 9. Test sinovlarini belgilangan muddatdan oldin bajargan yoki test sinovlarini bajarish uchun ajratilgan vaqt tugagach nomzod test sinovlari oʻtkazilayotgan xonadan chiqarib yuboriladi. Javoblar toʻgʻri belgilanishi uchun nomzod shaxsan javobgardir. Javoblarni notoʻgʻri belgilagan nomzodlarning eʼtirozi koʻrib chiqilmaydi. 10. Nomzodga test sinovlarini qayta topshirishga ruxsat berilmaydi. 11. Nomzodning psixologik test savollariga bergan javoblari 10 kun ichida mazkur metodikaning ilovasiga muvofiq Psixologik test natijalarini hisoblash jadvali asosida mutaxassis-psixolog tomonidan hisoblab chiqiladi. Toifasi 1-vazifa 2-vazifa 3-vazifa 4-vazifa 5-vazifa 6-vazifa Asabiy-ruhiy barqaror Asabiy-ruhiy beqaror I 36-40 26-30 60-70 22-25 39-50 1-2 1-3 II 30-35 19-25 47-59 17-21 25-38 6-3 22-4 III 24-29 13-18 33-46 11-16 15-24 9-7 41-23 IV 0-23 0-12 0-32 0-10 0-14 10-25 99-42 Ishonchlilik shkalasi Samimiy Nosamimiy 0 dan 8 gacha 9 dan 19 gacha Psixologik test sinovlari natijalari boʻyicha QAYDNOMA 20__ yil “____” _________________ T/r Nomzodlarning F.I.O. Nomzodning individual-psixologik oʻrganish natijasi 1. 2. 3. ... Komissiya raisi: __________________ ________________________ (imzo) (F.I.O.) Komissiya raisi oʻrinbosari: __________________ ________________________ (imzo) (F.I.O.) Komissiya aʼzolari: __________________ ________________________ (imzo) (F.I.O.) ___________________ ________________________ (imzo) (F.I.O.) ___________________ ________________________ (imzo) (F.I.O.) Komissiya kotibi: ___________________ ________________________ (imzo) (F.I.O.)